เคยมีอะไรกับแฟนตอนเดือนธ.ค แต่เดือนม.ค ประจำเดือนมาปกติคือวันที่22 ม.คค่ะ หลังจากนั่นมาประจำก็ไม่มาเลยจนถึงวัน21มีนาคม แต่มีอาการน้ำหนักขึ้นเร็วมากจากที่หนัก56 ตอนนี้68 ค่ะ รึว่าเป็นเพราะน้ำหนักขึ้นคะ กังวลมากๆเลยค่ะ
สวัสดีค่ะ หลังการมีเพศสัมพัฯธ์ในครั้งสุดท้าย ถ้ามีรอบเดือนที่มาตามปกติแล้ว ก็แสดงว่าน่าจะไม่ได้มีการตั้งครรภ์โดยหลังจากนั้น การที่ประจำเดือนขาดหายไป อาจมีสาเหตุต่างๆเช่น ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลแต่อย่างไรก็ตาม ควรจะตรวจการตั้งครรภ์ให้แน่ใจก่อน โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุอื่นๆต่อไป การมีน้ำหนักขึ้นเกิดได้จากหลายสาเหตุนอกเหนือไปจากการตั้งครรภ์เช่น การกินอาหารที่เปลี่ยนแปลงไป หรือโรคไทรอยด์ต่ำ แนะนำแจ้งแพทย์ที่ดูแลอีกครั้งหากยืนยันแน่ชัดแล้วว่าไม่ได้ตั้งครรภ์ค่ะ